  

Αγία Βαρβάρα, 24.10.2023

**ΔΕΛΤΙΟ ΤΥΠΟΥ**

**Δωρεάν Τεστ Παπανικολάου**

**και προγραμματισμός δωρεάν εξετάσεων**

Το ΚΕΠ Υγείας του Δήμου Αγίας Βαρβάρας σε συνεργασία με το Γενικό Νοσοκομείο Δυτικής Αττικής «Αγία Βαρβάρα» προγραμματίζει **ΔΩΡΕΑΝ** **test ΠΑΠ** για την πρόληψη του καρκίνου του τραχήλου της μήτρας.

*Ο τακτικός έλεγχος τεστ Παπανικολάου βοηθά στον εντοπισμό των παθολογικών αλλοιώσεων στα  κύτταρα του τραχήλου πριν αυτά εξελιχθούν σε καρκίνο του τραχήλου της μήτρας ώστε να ξεκινήσει η θεραπεία.*

Το Τεστ ΠΑΠ αφορά όλες τις γυναίκες από την έναρξη της σεξουαλικής τους ζωής και έως 65 ετών

Επίσης δίνεται η δυνατότητα προγραμματισμού και άλλων εξετάσεων στο γυναικολογικό ιατρείο του νοσοκομείου, μέσω του ΚΕΠ Υγείας.

Ειδικότερα πραγματοποιούνται τα εξής:

* Εμβολιασμός για HPV (ιός ανθρωπίνων θηλωμάτων)
* HPV DNA TEST
* Εκπαίδευση για ψηλάφηση μαστού
* Καλλιέργεια κολπικού επιχρίσματος

Για **ραντεβού** και περισσότερες πληροφορίες μπορείτε να καλείτε στο ΚΕΠ Υγείας του Δήμου μας, στο τηλέφωνο: **2105690436**, ώρες 9.00 – 15.00. Αρμόδιο πρόσωπο επικοινωνίας: Δημήτρης Ανδρούτσος, Επισκέπτης Υγείας.